Diari Oficial de la Generalitat Valenciana


Sumari del DOGV 5946, del 03-02-2009 (2009/898)

ORDE de 28 de gener de 2009, de la Conselleria d'Immigració i Ciutadania, per la qual es crea el Registre de Centres Valencians a l'Exterior.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/01/28/(1)/dof/vci/html**

### Dades del document

Número de DOGV
:   5946

Data del DOGV
:   03-02-2009

Secció del DOGV
:   I. DISPOSICIONS GENERALS

Número del document
:   2009/898


Data del document
:   28-01-2009

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * cultura regional
    * administració regional
    * registre de documents
    * dades personals
    * legislació
    * base de dades

ORDE de 28 de gener de 2009, de la Conselleria d'Immigració i Ciutadania, per la qual es crea el Registre de Centres Valencians a l'Exterior. [2009/898]  
La Llei 11/2007, de 20 de març, de la Generalitat, de Comunitats de Valencians a l'Exterior, establix un marc legislatiu amb relació als valencians que es troben a l'exterior, que ha sigut desplegat pel Decret 53/2008, de 18 d'abril, del Consell.  
En el títol IV del Decret 53/2008, de 18 d'abril, es regula el procediment per al reconeixement dels centres valencians a l'exterior sobre la base dels principis d'eficàcia, simplicitat i celeritat, i s'establix el procediment per al reconeixement de federacions i confederacions, així com els requisits que han de complir i la documentació que han d'aportar per a aconseguir este reconeixement.   
En eixe marc, l'article 18 del Decret 53/2008 preveu la creació d'un Registre de Centres Valencians a l'Exterior i regula els seus aspectes essencials.  
Per tot això, i com és competència de la Conselleria d'Immigració i Ciutadania la matèria objecte de regulació en la present orde, de conformitat amb el que disposa el Decret 101/2007, de 13 de juliol, pel qual s'aprova el seu Reglament Orgànic i Funcional,   
ORDENE  
Article 1. Creació del Registre de Centres Valencians a l'Exterior  
1. Es crea el Registre de Centres Valencians a l'Exterior, adscrit a la Direcció General de la Generalitat competent en matèria de comunitats de valencians a l'exterior.  
2. En el Registre dels Centres Valencians a l'Exterior s'inscriuran els centres valencians a l'exterior, així com les federacions i confederacions de centres, que siguen reconeguts com a tals d'acord amb el que preveu la Llei 11/2007, de 20 de març, de Comunitats de Valencians a l'Exterior, i en el Decret 53/2008, de 18 d'abril, del Consell, pel qual s'aprova el Reglament de Desplegament de la Llei 11/2007.   
Article 2. Objecte  
El Registre de Centres Valencians a l'Exterior assumix les funcions de qualificació, inscripció i certificació dels actes, que així ho requerisquen, dels centres, federacions i confederacions de centres reconeguts per la Generalitat.  
La inscripció en el Registre tindrà mers efectes censals i de publicitat. La constància de l'existència dels centres valencians a l'exterior, així com de les federacions i confederacions de centres, i l'actualització de les seues dades, servirà de garantia per als seus membres i per a tercers interessats, i de cens que facilite les relacions amb la Generalitat i l'accés als programes d'esta.   
Article 3. Àmbit  
El Registre dels Centres Valencians a l'Exterior és únic, i inclou tots els centres, federacions i confederacions de centres valencians a l'exterior, ja es troben en territori espanyol o en l'estranger.  
Article 4. Contingut  
El contingut de l'assentament d'inscripció en el Registre de Centres Valencians a l'Exterior serà el següent:  
A) Secció de centres valencians a l'exterior  
1. Nom del centre.  
2. Data de constitució.  
3. Data d'aprovació dels estatuts del centre.   
4. Dades del domicili social: adreça postal, telèfon, fax, correu electrònic.  
5. Identificació dels òrgans de govern del centre.  
6. Dades identificatives del president o representant legal del centre (nom, adreça postal, telèfon, fax, correu electrònic).  
7. Data de l'Acord del Consell de reconeixement del centre.  
8. Si és el cas, número i data del decret de reconeixement de valencianitat del centre, o de la seua revocació.  
B) Secció de federacions de centres valencians a l'exterior  
1. Nom de la federació.  
2. Data de constitució.  
3. Data d'aprovació dels estatuts de la federació.   
4. Dades del domicili social: adreça postal, telèfon, fax, correu electrònic.  
5. Identificació dels òrgans de govern de la federació.  
6. Dades identificatives del president o representant legal de la federació (nom, adreça postal, telèfon, fax, correu electrònic).  
7. Data de l'Acord del Consell de reconeixement de la federació.  
C) Secció de confederacions de centres valencians a l'exterior  
1. Nom de la confederació.  
2. Data de constitució.  
3. Data d'aprovació dels estatuts de la confederació.   
4. Dades del domicili social: adreça postal, telèfon, fax, correu electrònic.  
5. Identificació dels òrgans de govern de la confederació.  
6. Dades identificatives del president o representant legal de la confederació (nom, adreça postal, telèfon, fax, correu electrònic).  
7. Data de l'Acord del Consell de reconeixement de la confederació.  
Cada un dels centres, federacions i confederacions tindrà un número de registre que serà assignat en la corresponent inscripció d'alta.  
Article 5. Òrgan responsable del Registre  
L'encarregat i responsable del Registre de Centres Valencians a l'Exterior serà el titular de l'òrgan directiu competent en matèria de comunitats de valencians a l'exterior.  
La tramitació de la inscripció dels centres, federacions i confederacions de centres valencians a l'exterior reconeguts per la Generalitat, així com la seua modificació i cancel·lació, es durà a terme per personal funcionarial dependent del referit òrgan directiu.  
Article 6. Procediment d'inscripció  
1. La inscripcions d'alta o de baixa en el Registre dels Centres, Federacions i Confederacions de Centres Valencians a l'Exterior es realitzarà d'ofici per la direcció general competent, dins del mes següent a l'Acord del Consell de reconeixement o revocació d'estos, respectivament, i en la forma determinada en la Llei 11/2007, de 20 de març, i en el Decret 53/2008, de 18 d'abril.   
2. En el cas dels centres valencians a l'exterior ja reconeguts en l'actualitat per Acord del Consell, la direcció general competent els inscriurà d'ofici en el Registre dins del mes següent a l'entrada en vigor de la present orde.  
Article 7. Modificació de les dades del Registre  
Els centres, federacions i confederacions de centres valencians a l'exterior han de comunicar a la direcció general competent les modificacions dels seus estatuts, òrgans de govern i domicili social, amb la finalitat de poder-les inscriure.  
Les entitats inscrites podran sol·licitar per escrit en qualsevol moment la inclusió d'altres dades en el Registre.  
Article 8. Cancel·lació de l'assentament d'inscripció en el Registre  
La cancel·lació de la inscripció d'un centre, federació o confederació de centres podrà ser promoguda per la direcció general competent, d'ofici o a instàncies de part, amb motiu de la seua dissolució, fusió o escissió, o per la revocació del reconeixement del centre, federació o confederació per Acord del Consell, segons el procediment regulat en l'article 13 del Decret 53/2008, de 20 de març.  
Article 9. Accés a les dades del Registre  
El Registre de Centres Valencians a l'Exterior té caràcter públic i gratuït.  
L'accés a les dades del Registre s'ajustarà al que establix l'article 37 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú.  
La direcció general competent podrà editar una guia actualitzada per qualsevol mitjà en què consten tots els centres, federacions i confederacions de centres inscrits, amb el nom del centre, la seua adreça i el nom del seu president o representant, d'acord amb el que preveu la legislació vigent sobre la matèria. En dita guia també s'afegirà una breu ressenya sobre la història i activitats del centre, federació o confederació.  
Article 10. Protecció de dades. Nivell de protecció  
En relació a les dades de caràcter personal que s'emmagatzemaran en el Registre de Centres Valencians a l'Exterior caldrà ajustar-se al que disposa la Llei Orgànica 15/1999, de 13 de desembre, de Protecció de Dades de Caràcter Personal. El nivell de seguretat del Registre de Centres Valencians a l'Exterior serà el nivell bàsic.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Comunitat Valenciana.   
València, 28 de gener de 2009  
El conseller d'Immigració I Ciutadania,  
RAFAEL BLASCO CASTANY


Còpia Permalink ELI